Robbie onttrek aan Tour de France | Rapport
Robbie onttrek aan Tour de France
Suid-Afrika se Robbie Hunter het hom gister hier aan die Tour de France onttrek.Die Garmin-jaer is voor die begin van die sewende skof deur seer rugwerwels gedwing om die handoek in te gooi nadat hy tydens eergister se sesde skof in ’n ongeluk sowat 26?km vanaf die eindstreep betrokke was.“Ek sukkel om te loop, wat nog te sê van fietsry,” het Hunter die slegte nuus op Twitter aan sy volgelinge oorgedra.Hunter se onttrekking het die aantal jaers wat tot dusver reeds tou opgegooi het, op sestien te staan gebring.Intussen het die Tour-gunsteling, die Brit Bradley Wiggins, gister na afloop van die sewende skof die nuwe draer van die geeltrui geword.Wiggins se Sky-spanmaat Christopher Froome het die skof gewen, met verlede jaar se kampioen, Cadel Evans, tweede oor die endstreep, gevolg deur Wiggins.“Dit is ’n wonderlike dag vir die span,” het Wiggins gesê nadat hy die geeltrui by die RadioShack-jaer Fabian Cancellara afgeneem het.Talle van die Radio-Shack-spanlede, onder wie Cancellara en ander groot name soos Frank Schleck, Andreas Kloden en Chris Horner, is vroeg deur Wiggins en sy spanmaats afgeskud en kon nie aan die einde terugveg en verhoed dat die Sky-span die skof en geeltrui inpalm nie. - AFP
Business Development Manager (Projects / CEM / Energy / Technical / Engineering ) - Johannesburg
Solution Product Architecture
JohannesburgCore Candidate (Pty) LtdR350 - R400 Per Hour